ai4bharat/Pralekha huggingface dataset:
రక్షణ మంత్రిత్వ శాఖ
‘మేక్ ఇన్ ఇండియా’ కింద సాయుధ దళాల ఆధునీకరణకు రూ.7,965 కోట్ల విలువైన ప్రతిపాదనలకు ఆమోదం తెలిపిన రక్షణ మంత్రి శ్రీ రాజ్నాథ్ సింగ్ నేతృత్వంలోని డిఫెన్స్ అక్విజిషన్ కౌన్సిల్
ముఖ్యాంశాలు:
- హెచ్ఏఎల్ నుండి 12 లైట్ యుటిలిటీ హెలికాప్టర్ల సేకరణకు ఆమోదం
- నావికా దళానికి చెందిన యుద్ధ నౌకల గుర్తింపు ట్రాకింగ్, ఎంగేజ్మెంట్ సామర్థ్యాలను మెరుగుపరచడానికి బీఈఎల్ సంస్థ నుండి లింక్స్ యు2 ఫైర్ కంట్రోల్ సిస్టమ్ సేకరణ
- తీర ప్రాంత నిఘా నావికా దళ సామర్థ్యాన్ని పెంచడానికి హెచ్ఏఎల్ నుండి డోర్నియర్ ఎయిర్క్రాఫ్ట్ యొక్క మిడ్ లైఫ్ అప్గ్రేడేషన్కు ఆమోదం
- నౌకాదళ తుపాకుల గ్లోబల్ ప్రొక్యూర్మెంట్కు; బెహెచ్ఈ ఎల్ సంస్థచే తయారు చేయబడిన అప్గ్రేడ్ చేయబడిన షార్ట్ రేంజ్ గన్ మౌంట్ బీయింగ్కు తుపాకుల పరిమాణం జోడించడం
రక్షణ మంత్రి శ్రీ రాజ్నాథ్ సింగ్ అధ్యక్షతన నవంబర్ 02, 2021న జరిగిన డిఫెన్స్ అక్విజిషన్ కౌన్సిల్ , సాయుధ బలగాల ఆధునీకరణ మరియు కార్యాచరణ అవసరాల కోసం కావాల్సిన రూ.7,965 కోట్ల విలువైన అవశ్యకత ప్రతిపాదనలకు  ఆమోదం తెలిపింది. ఇవన్నీ మూలధన సేకరణ ప్రతిపాదనలే. ఈ ప్రతిపాదనలన్నీ  భారతదేశంలోనే రూపొందించడం, , అభివృద్ధి చేయడం, తయారు చేయడంపై దృష్టి సారిస్తూ ‘మేక్ ఇన్ ఇండియా’ కింద చేపట్టినవే.
దేశీయ వనరుల నుండి సేకరణ కింత డీఏసీ అనుమతులను అందజేసిన వాటిలో.. హెచ్ఏఎల్ నుండి 12 లైట్ యుటిలిటీ హెలికాప్టర్ల సేకరణ, నావికా దళానికి చెందిన యుద్ధ నౌకల గుర్తింపు ట్రాకింగ్, ఎంగేజ్మెంట్ సామర్థ్యాలను మెరుగుపరచడానికి బీఈఎల్ సంస్థ నుండి లింక్స్ యు2 ఫైర్ కంట్రోల్ సిస్టమ్ సేకరణ. సముద్ర నిఘా మరియు తీరప్రాంత నిఘా యొక్క నౌకాదళ సామర్థ్యాన్ని పెంచడానికి హెచ్ఏఎల్ నుండి సేకరించిన డోర్నియర్ ఎయిర్క్రాఫ్ట్ యొక్క మిడ్ లైఫ్ అప్గ్రేడేషన్ వ్యవస్థ ఏర్పాటు. 'ఆత్మనిర్భర్ భారత్'కు మరింత ప్రోత్సాహకరంగా ఉండేలా భారత్ హెవీ ఎలక్ట్రికల్స్ లిమిటెడ్  తయారు చేస్తున్న ఆధునిక సూపర్ ర్యాపిడ్ గన్ మౌంట్ కి ఈ తుపాకుల పరిమాణాన్ని జోడించడం వంటి అంశాలకు అనుమతులు లభించాయి.
ఈ ఎస్ఆర్జీఎం గైడెడ్ మందుగుండు సామగ్రి & రేంజ్ ఎక్స్టెన్షన్లను ఉపయోగించి వేగవంతమైన యుక్తి లక్ష్యాలను నిమగ్నం చేసే సముచిత సామర్థ్యాలను అందిస్తాయి. ఇవి భారత నావికాదళానికి చెందిన యుద్ధనౌకలలో అమర్చబడతాయి.
(Visitor Counter : 171
మానవ వనరుల అభివృద్ధి మంత్రిత్వ శాఖ
పాఠ్య అంశాలలో అడవులు, జల వనరుల సంరక్షణ, భూసార పరిరక్షణ అంశాలు ప్రవేశ పెట్టి పర్యావరణ పరిరక్షణ, ప్రకృతి విద్య కోసం ప్రభుత్వం కృషి
సుస్థిర అభివృద్ధి సాధన, పర్యావరణ పరిరక్షణ అంశాలను పాఠ్య అంశాల్లో భాగంగా చేసి సమగ్ర విద్యా కార్యక్రమాన్ని అమలు చేసే అంశానికి జాతీయ విద్యా విధానం ప్రాధాన్యత ఇస్తుంది. పర్యావరణ విద్యను పాఠశాల విద్యలో ఒక భాగంగా చేర్చాలని జాతీయ విద్యా విధానం సిఫార్సు చేసింది. దీనిలో భాగంగా అడవులు, జల వనరుల సంరక్షణ,భూసార పరిరక్షణ అంశాలను పాఠ్య అంశాలలో చేర్చాలని, పర్యావరణ విద్యను సంబంధిత దశల్లో పర్యావరణ విద్యను సమకాలీన అంశంగా ప్రవేశ పెట్టాలని జాతీయ విద్యా విధానం పేర్కొంది. సాంప్రదాయ భారతీయ విజ్ఞాన వ్యవస్థల విలీనం మరియు పర్యావరణానికి సంబంధించి భారతదేశం నిర్ణయించుకున్న లక్ష్యాలు, పర్యావరణం ప్రాధాన్యత గుర్తించడం, పర్యావరణాన్ని పరిరక్షించడం, పర్యావరణం పై అవగాహన కల్పించడం, స్థిరమైన అభివృద్ధి సాధించడం లాంటి అంశాలను బి.ఈడి విద్యా కార్యక్రమాల్లో చేర్చాలని జాతీయ విద్యా విధానం సూచించింది.
జాతీయ పాఠ్య ప్రణాళిక రూపొందించడానికి నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్  కసరత్తు ప్రారంభించింది. జాతీయ పాఠ్య ప్రణాళిక రూపొందించడానికి జాతీయ పాఠ్యప్రణాళిక ఫ్రేమ్వర్క్ల అభివృద్ధి ప్రక్రియను ప్రారంభించింది, ఇందులో వివిధ మంత్రిత్వ శాఖలు/విభాగాలు , రాష్ట్రాలు, కేంద్రపాలిత ప్రాంతాలు, క్షేత్ర స్థాయిలో పనిచేస్తున్న వివిధ సంస్థల నుంచి నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్ సమాచారం సేకరించింది.
సుస్థిర జీవన శైలిని అలవరచుకోవడానికి దోహద పడే పర్యావరణహిత జీవన శైలి కోసం రూపొందిన మిషన్ లైఫ్  అమలులోకి వచ్చింది. అవసరాల మేరకు సహజ వనరులను వినియోగించేలా చూసే విధంగా జీవన శైలి ఉండాలని మిషన్ లైఫ్ నిర్దేశిస్తుంది. మిషన్ అమలులో భాగంగా పర్యావరణానికి సంబంధించిన అనేక అంశాలపై అవగాహన కల్పిస్తారు. దీనికోసం క్విజ్ పోటీలు, వెబ్నార్లు, ప్రదర్శనలు, పోస్టర్/పెయింటింగ్ పోటీలు, ర్యాలీలు, సెమినార్లు, వర్క్షాప్లు , అంతర్జాతీయ అటవీ దినోత్సవం వంటి వివిధ ముఖ్యమైన కార్యక్రమాలను నిర్వహిస్తున్న సీబీఎస్ఈ , నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్ నిపుణులతో చర్చలు ఏర్పాటు చేస్తున్నాయి. పీఎం ఈ-విద్య ఛానళ్ల ద్వారా వివిధ కార్యక్రమాలను ప్రత్యక్ష ప్రసారం చేస్తున్నారు.
జలవనరుల ప్రాధాన్యత, జలవనరుల పరిరక్షణకు సంబంధించిన వివిధ సమస్యలు, ఆలోచనలు లాంటి అంశాలు ఇప్పటికే ఉన్న పాఠశాల పాఠ్యాంశాల్లో ఇప్పటికే చేర్చబడ్డాయి. అందుకని, దీనిని దృష్టిలో ఉంచుకుని నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్ పర్యావరణంపై అభివృద్ధి చేసే అంశాలను పాఠశాల విద్యలో వివిధ దశలలో పొందుపరుస్తారు. VI - XII తరగతుల నుంచి సైన్స్ పాఠ్యపుస్తకాలలో పర్యావరణ సమస్యలు, భావనలు మరియు సమస్యలకు సంబంధించిన అధ్యాయాలు ఉంటాయి . సామాజిక శాస్త్రం, భాషా పాఠ్యపుస్తకాలు పర్యావరణానికి సంబంధించిన అంశాలను బోధిస్తాయి. విద్యార్థులు, ఉపాధ్యాయుల కోసం పర్యావరణ విద్యకు సంబంధించిన సప్లిమెంటరీ మెటీరియల్లను కూడా ఎన్సిఇఆర్టి సిద్ధం చేసింది.
ఈ సమాచారాన్ని విద్యా శాఖ సహాయ మంత్రి శ్రీమతి అన్నపూర్ణా దేవి ఈరోజు రాజ్యసభలో ఒక ప్రశ్నకు లిఖిత పూర్వకంగా ఇచ్చిన సమాధానంలో అందించారు.
(Visitor Counter : 96
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ పరీక్షలు, చికిత్స, టీకాల అందుబాటుకు తీసుకున్న చర్యలు
జాతీయ కోవిడ్ -19 టీకాల కార్యక్రమం కింద ప్రజల సామాజిక, ఆర్థిక ప్రతిపత్తితో సంబంధం లేకుండా 18 ఏళ్ళు దాటినవారందరికీ అన్ని ప్రభుత్వ టీకా కేంద్రాలలోనూ ఉచితంగా కోవిడ్ టీకాలు అందుబాటులో ఉన్నాయి. తగిన గుర్తింపు కార్డులు అందుబాటులోలోని వలస కూలీలు, సన్యాసులు, సంచార జాతి ప్రజలు, శరణార్థులు, నిరాశ్రయులు, అనాథలు, యాచకులు ప్రత్యేక శిబిరాలలో ఈ సౌకర్యం పొందే అవకాశం కల్పించారు. అక్కడికక్కడే రిజిస్ట్రేషన్ చేసి ప్రత్యేక ప్రక్రియ ద్వారా 100% టీకాల కార్యక్రమాన్ని పూర్తి చేశారు.
వృద్ధులకు, దివ్యాంగులకు వాళ్ళ ఇళ్ల సమీపం లోనే టీకాల కార్యక్రమం అమలు జరిగేలా టీకా కేంద్రాలు ఏర్పాటు చేయాలని రాష్ట్రాలు, కేంద్ర పాలిత ప్రాంతాలకు భారత ప్రభుత్వం సూచనలిచ్చింది. దీనివల్ల సరిగా కదలలేని వారు, మంచాన ఉన్నవారు కూడా ఎక్కువ దూరం వెళ్ళాల్సిన అవసరం లేకుండా లబ్ధిపొందుతారు. 2021 నవంబర్ 3 నుంచి హర్ ఘర్ దస్తక్ టీకారణ్ అభియాన్ ప్రారంభించారు. దీనివలన ఎవరైనా పొరపాటున మిగిలిపోయినా, మొదటి డోస్ తీసుకోనివారు, ఇంకా రెండో డోస్ తీసుకోనివారు కూడా గుర్తించబడతారు. ఆవిధంగా ఇంటింటికీ తిరిగి గుర్తించటం వలన అందరికీ టీకాల కార్యక్రమాన్ని వర్తింపజేయటం సులువవుతుంది.
కోవిడ్ తో బాధపడే వారికి సకాలంలో సమర్థవంతమైన, సమగ్రమైన చికిత్స అందించటానికి వీలుగా కేంద్ర ఆరోగ్య, కుటుంబ సంక్షేమం మంత్రిత్వశాఖ వివిధ కోవిడ్ కేంద్రాలలో చేరటానికి తగిన ఏర్పాట్లు చేసింది. ఈ విషయంలో ఒక జాతీయ విధానాన్ని ప్రకటించింది. ఎప్పటికప్పుడు నిరంతర సాయం అందించేందుకు వీలుగా మంత్రిత్వశాఖ అధికారులు వివిధ రాష్ట్రాలు, కేంద్రపాలిత ప్రాంతాలతో క్రమం తప్పకుండా సమాలోచనలు సాగిస్తూనే ఉంది. పరీక్షించటం, సోకే అవకాశమున్నవారి ఆనవాలు పసిగట్టటం, చికిత్స అందించటం, కోవిడ్ నియంత్రణకు అవసరమైన ప్రవర్తన సాగించటం, టీకాలివ్వటం అనే ఐదు అంశాల వ్యూహాన్ని కచ్చితంగా అమలు చేసేలా రాష్ట్రాలకు సూచనలిస్తూ వచ్చింది.
కోవిడ్ సంబంధమైన పరీక్షలు జరపటానికి సామర్థ్యాన్ని సైతం భారత ప్రభుత్వం పెంచింది. 2021 డిసెంబర్ 14 నాటికి 3,000 కు పైగా లేబరేటరీలు కోవిద్ పరీక్షలు జరుపుతున్నాయి. ఫలితాలను భారత వైద్య పరిశోధనా మండలికి తెలియజేస్తోంది. పిఎం ఆయుష్మాన్ భారత్ హెల్త్ ఇన్ ఫ్రాస్ట్రక్చర్ మిషన్ ఆధ్వర్యంలో అన్నీ జిల్లాల్లో సమీకృత ప్రజారోగ్య ప్రయోగ్యశాలలు ఏర్పాటు చేయటం, 11 కీలకమైన జిల్లాలలలో సమితి ప్రజారోగ్య కేంద్రాలను బలోపేతం చేయటం ముఖ్యమైన అంశాలు.
కేంద్ర ఆరోగ్య, కుటుంబ సంక్షేమ శాఖా మంత్రి డాక్టర్ భారతి ప్రవీణ్ పవార్ ఈ మేరకు ఈ రోజు రాజ్యసభకు ఒక లిఖిత పూర్వక సమాధానమిచ్చారు.
(Visitor Counter : 113
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ తాజా సమాచారం
కోవిడ్ పాజిటివ్ గా 324 మంది లో అన్ని రకాల ఓమిక్రాన్ వేరియంట్లు ఉన్నట్లు గుర్తింపు
గుర్తించిన వేరియంట్ల వల్ల మరణాల సంఖ్య పెరగలేదు, వ్యాప్తి ఎక్కువగా లేదని నిర్ధారణ
ఇంటిగ్రేటెడ్ డిసీజ్ సర్వైలెన్స్ ప్రోగ్రామ్  సెంటినల్ కేంద్రాలు 2022 డిసెంబర్ 29 నుంచి 2023 జనవరి 7 వరకు 324 కోవిడ్ -19 పాజిటివ్ నమూనాలను సీక్వెన్సింగ్ కోసం 22 ఇన్సకాగ్ కేంద్రాలకు రిఫర్ చేశాయి. ప్రజల నుంచి సేకరించిన ఈ పాజిటివ్ శాంపిల్స్కు జరిపిన సెంటినల్ సీక్వెన్సింగ్ లో బిఎ.2 వంటి అన్ని ఓమిక్రాన్ వేరియంట్లు మరియు బిఎ .2.75, ఎక్స్ బిబి , బి క్యూ.1 & బిక్యూ.1.1  మొదలైన వాటితో సహా దాని ఉప-వేరియంట్ల ఉనికిని కనుగొన్నారు. ఈ వేరియంట్లను గుర్తించిన ప్రాంతాల్లో మరణాలు లేదా వ్యాప్తిలో పెరుగుదల కనిపించలేదు.
కేంద్ర ఆరోగ్య, కుటుంబ సంక్షేమ మంత్రిత్వ శాఖ 2022 డిసెంబర్ 24 నుంచి వివిధ విమానాశ్రయాలకు వచ్చిన అంతర్జాతీయ ప్రయాణీకులకు ర్యాండమ్ పరీక్షలు నిర్వహించడం ప్రారంభించింది. అప్పటి నుంచి 7786 విమానాల ద్వారా 13,57,243 మంది అంతర్జాతీయ ప్రయాణీకులు భారతదేశానికి వచ్చారు. వీరిలో 29.113 మంది ప్రయాణికులను ఎంపిక చేసి ఆర్టి పీసీఆర్ పరీక్షలు నిర్వహించడం జరిగింది. వీటిలో 123 పాజిటివ్ గా తేలడంతో వాటిని హోల్ జెనోమ్ సీక్వెన్సింగ్ కోసం 13 INSACOG కేంద్రాలకు పంపడం జరిగింది. 50 నమూనాలకు జరిపిన సీక్వెన్సింగ్ లో వీటిలో ఒమిక్రాన్ మరియు ఒమిక్రాన్ ఉప రకాలు ఉన్నట్టు వెల్లడయ్యింది. అంతర్జాతీయ ప్రయాణికుల నమూనాల్లో ప్రధానంగా ఎక్స్ బిబి ,బిక్యు 1.1 ,బిఎఫ్ 7.4.1 వేరియంట్లు బయటపడ్డాయి.
ఐడిఎస్పీ వ్యవస్థ ద్వారా కేంద్ర ఆరోగ్య మంత్రిత్వ శాఖ దేశంలో కోవిడ్ వ్యాప్తి, ఆస్పత్రిలో చేరుతున్న వారి సంఖ్య గమనిస్తూ తగిన చర్యలు అమలు చేయడానికి సిద్ధంగా ఉంది.
బొగ్గు మంత్రిత్వ శాఖ
బొగ్గు ధరల్లో భారీ తగ్గుదల; 33.8 శాతం క్షీణించిన జాతీయ బొగ్గు సూచీ
సమృద్ధిగా ఉన్న బొగ్గు నిల్వలతో వివిధ రంగాలకు సరఫరా భరోసా
జాతీయ బొగ్గు సూచీ , 2023 మే నెలలో 33.8% భారీ తగ్గుదలతో 157.7 పాయింట్ల వద్దకు దిగి వచ్చింది. 2022 మే నెలలో అది 238.3 పాయింట్ల వద్ద ఉంది. మార్కెట్లో బొగ్గు సరఫరాను ఈ సూచిక ప్రతిబింబిస్తుంది, పెరుగుతున్న డిమాండ్ను తీర్చగల బొగ్గు లభ్యతను నిర్ధరిస్తుంది.
నాన్-కోకింగ్ కోల్ విషయంలో, ఎన్సీఐ 2023 మే నెలలో 147.5 పాయింట్ల వద్ద ఉంది, 2022 ఇది మే నెలతో పోలిస్తే 34.3% క్షీణించింది. కోకింగ్ కోల్ సూచీ 2023 మే నెలలో 32.6% తగ్గుదలతో 187.1 పాయింట్ల వద్ద ఉంది. 2022 జూన్లో 2022లో 238.8 పాయింట్లకు చేరుకున్న ఎన్సీఐ, రికార్డ్ గరిష్ట స్థాయిని నమోదు చేసింది. ఆ తర్వాతి నెలల్లో సూచీ క్షీణించింది. ఇది భారత మార్కెట్లో సమృద్ధిగా ఉన్న బొగ్గు నిల్వలను సూచిస్తుంది.
ప్రకటించిన బొగ్గు ధరలు, వేలం ధరలు, దిగుమతి ధరలు సహా అన్ని రకాల అమ్మకాల మార్గాల నుంచి బొగ్గు ధరలను కలిపే ధరల సూచిక ఈ జాతీయ బొగ్గు సూచీ. 2017-18 ఆర్థిక సంవత్సరం ప్రాతిపదికన దీనిని ప్రారంభించారు. ఇది విశ్వసనీయ సూచికగా పని చేస్తుంది, బొగ్గు ధరల్లో హెచ్చుతగ్గులపై విలువైన గణాంకాలను అందిస్తుంది.
దీనికి అదనంగా, బొగ్గు వేలంలో పలికే అధిక ధర, పరిశ్రమ నాడి తెలుపుతుంది. బొగ్గు వేలంలో ధరలు తగ్గితే, మార్కెట్లో తగినంత బొగ్గు నిల్వలు ఉన్నాయని అర్ధం. బొగ్గుపై ఆధారపడిన వివిధ రంగాలకు స్థిరమైన సరఫరాకు ఈ నిల్వలు భరోసా ఇస్తాయి. ఇది భారతదేశ మొత్తం ఇంధన భద్రతకు దోహదపడుతుంది.
ఎన్సీఐ ఎంత తగ్గితే, అంత సమతౌల్య మార్కెట్ ఉన్నట్లు గుర్తు. సరఫరా, డిమాండ్ను ఇది సమం చేస్తుంది. తగినంత బొగ్గు లభ్యతతో, దేశంలో పెరుగుతున్న డిమాండ్ను తీర్చడమే కాకుండా, దీర్ఘకాలిక ఇంధన అవసరాలకు మద్దతుగా నిలుస్తుంది. తద్వారా, స్థిరమైన బొగ్గు పరిశ్రమను నిర్మిస్తుంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
నిర్మాణ రంగంలో స్థిరమైన పద్ధతులు మరియు సాంకేతికతల స్వీకరణ
నిర్మాణ రంగంలో కొత్త మరియు అభివృద్ధి చెందుతున్న నిర్మాణ వస్తువులు, సాంకేతికతలను స్వీకరించడానికి ప్రభుత్వం గట్టి ప్రయత్నాలు చేస్తోంది. గృహనిర్మాణం మరియు పట్టణ వ్యవహారాల మంత్రిత్వ శాఖ గ్లోబల్ హౌసింగ్ టెక్నాలజీ ఛాలెంజ్ - ఇండియా ను ప్రారంభించింది. దేశవ్యాప్తంగా ఈ సాంకేతికతలను విస్తృతంగా స్వీకరించడానికి వీలుగా ఆరు లైట్ హౌస్ ప్రాజెక్ట్ల కోసం ఆరు విభిన్న నిర్మాణ సాంకేతికతను చేపట్టింది. పీఎంఏవై  పథకం కింద దాదాపు 17 లక్షల ఇళ్లు కొత్త టెక్నాలజీల ఆధారంగా నిర్మాణంలో ఉన్నాయి. ఈ సాంకేతికతలు వనరుల-సమర్థవంతమైనవి, వాతావరణ-ప్రతిస్పందించేవి, విపత్తు-తట్టుకునేవి, పర్యావరణ అనుకూలమైనవి మరియు శక్తి-సమర్థవంతమైనవిగా వేగవంతమైన నిర్మాణం మరియు స్థిరమైన అభివృద్ధికి దారితీస్తాయని నిరూపించబడింది. జీహచ్టీసీ -ఇండియా ప్రక్రియలో, ఎంఓహెచ్యుఏ టెక్నికల్ ఎవాల్యుయేషన్ కమిటీ  దేశంలోని వివిధ భౌగోళిక-వాతావరణ ప్రాంతాలలో నిర్మాణం యొక్క అనుకూలతను బట్టి షార్ట్లిస్ట్ చేయబడిన 54 ఇన్నోవేటివ్ కన్స్ట్రక్షన్ టెక్నాలజీలను గుర్తించింది. దేశంలోని వివిధ భౌగోళిక వాతావరణ పరిస్థితులకు అనుగుణంగా ఎమర్జింగ్ టెక్నాలజీల గుర్తింపు, మూల్యాంకనం మరియు సర్టిఫికేషన్, పనితీరు అంచనా సర్టిఫికేషన్ స్కీమ్  నిర్వహించబడుతోంది. దీని కింద, ఇప్పటివరకు 82 వినూత్న ఉత్పత్తులు మరియు వ్యవస్థలు ధృవీకరించబడ్డాయి. హౌసింగ్ & పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
మధ్యప్రదేశ్లోని భోపాల్లో సంయుక్త కమాండర్ల సదస్సుకు హాజరైన ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ మధ్యప్రదేశ్లోని భోపాల్లో సంయుక్త సైనిక కమాండర్ల సదస్సుకు హాజరయ్యారు. “సంసిద్ధ-సముద్ధరిత-సముచిత” సాయుధ బలగాలు ఇతివృత్తంగా మూడు రోజులపాటు ఈ సమావేశం నిర్వహించబడింది. జాతీయ భద్రత, భవిష్యత్తు కోసం సంయుక్త సైనిక బలగాల దృక్పథం రూపకల్పనసహా వివిధ రకాల అంశాలపై ఈ సందర్భంగా చర్చలు సాగాయి. అదేవిధంగా ‘స్వయం సమృద్ధి’ సాధనసహా సాయుధ బలగాల సన్నద్ధత, రక్షణ పర్యావరణ వ్యవస్థలో పురోగతిని కూడా సమీక్షించారు.
ఈ సదస్సులో త్రివిధ సాయుధ బలగాల కమాండర్లు, రక్షణ మంత్రిత్వ శాఖ సీనియర్ అధికారులు పాల్గొన్నారు. ఈ మేరకు ఆర్మీ, నేవీ, వైమానిక దళాల సైనికులు, నావికులు, ఎయిర్మెన్ తదితర సిబ్బంది మధ్య అనధికారిక పరస్పర సంభాషణ గోష్ఠి కూడా జరిగింది.
ఈ కార్యక్రమంపై ప్రధానమంత్రి ఒక ట్వీట్ద్వారా పంపిన సందేశంలో:
“ఇవాళ ఉదయం భోపాల్లో జరిగిన సంయుక్త సాయుధ బలగాల కమాండర్ల సదస్సులో పాల్గొన్నాను. ఇందులో భాగంగా భారత భద్రత వ్యవస్థను పటిష్ఠం చేసే అనేక మార్గాలపై మేం విస్తృతంగా చర్చించాం” అని పేర్కొన్నారు.
More details at https://pib.gov.in/PressReleseDetailm.aspx?PRID=1912891
జల శక్తి మంత్రిత్వ శాఖ
నిబంధనలకు విరుద్ధంగా వ్యర్ధాలను విడుదల చేయడం వల్ల కామన్ ఎఫ్లూయెంట్ ట్రీట్మెంట్ ప్లాంట్  ఉన్నావ్ను మూసివేయాలని ఆదేశించిన ఎన్ఎంసిజి
సిఇటిపి ఉన్నావ్తో అనుసంధానించబడిన ప్రాథమిక శుద్ధి కర్మాగారం లేని అన్ని పారిశ్రామిక యూనిట్లు మూసివేయబడతాయి
నేషనల్ మిషన్ ఫర్ క్లీన్ గంగా  ఆకస్మిక తనిఖీల సమయంలో నిర్దేశించిన నిబంధనలకు అనుగుణంగా లేదని తేలడంతో సిఇటిపి ఉన్నావ్ను మూసివేయాలని ఆదేశించింది. ఎన్ఎంసిజి, పర్యావరణ  చట్టం, 1986లోని నిబంధనల ప్రకారం తనకు అందించబడిన అధికారాలను ఉపయోగించి ఉన్నావ్లోని కామన్ ఎఫ్లూయెంట్ ట్రీట్మెంట్ ప్లాంట్ తో అనుసంధానించబడిన అన్ని పారిశ్రామిక యూనిట్లు మూసివేయాలని ఆదేశించింది.
ఇది 21.09.2020 నాటి నేషనల్ గ్రీన్ ట్రిబ్యునల్ ఉత్తర్వుకు అనుగుణంగా ఉంది. ఇది సిఇటిపి/ఇటిపిలు తప్పనిసరిగా నిర్దేశించిన నిబంధనలకు అనుగుణంగా ఉండేలా చూడాలని మరియు నిబంధనలు పాటించని చోట పరిష్కార చర్యలు తీసుకోవాలని రాష్ట్రాలు/యూటీలను ఆదేశించింది.
సిఇటిపి ఉన్నావ్, 2.15 ఎంఎల్డి రూపకల్పన సామర్థ్యంతో, 14 చర్మకారుల పారిశ్రామిక యూనిట్ల వ్యర్థాలను శుద్ధి చేయడానికి యాక్టివేటెడ్ స్లడ్జ్ టెక్నాలజీపై ఆధారపడింది.
14.02.2022న సెంట్రల్ పొల్యూషన్ కంట్రోల్ బోర్డ్  సిఇటిపి ఉన్నావ్ వద్ద ఆరు తనిఖీల ఆధారంగా సిఇటిపి ఎఫ్ల్యూయెంట్ డిశ్చార్జ్ నిబంధనలను పాటించనందుకు ఉన్నావ్ టాన్నరీస్ పొల్యూషన్ కంట్రోల్ కంపెనీకి షోకాజ్ నోటీసు జారీ చేసింది.
13.04.2023న 2.15 ఎంఎల్డి సిఇటిపి ఉన్నావ్ కోసం ఎన్ఎంసిజి మరియు యూపిపిసిబిలచే ఉమ్మడి నిఘా నిర్వహించబడింది మరియు అధీకృత ప్రతినిధి సమక్షంలో నమూనాలు తీసుకోబడ్డాయి.యూపిపిసిబి నోటిఫైడ్ ఇన్లెట్ నిబంధనలు, సిపిసిబి యొక్క నిర్దేశించిన అవుట్లెట్ డిశ్చార్జ్ నిబంధనలు మరియు డ్రైన్ వాటర్ క్వాలిటీకి వ్యతిరేకంగా సిఇటిపి పాటించడం లేదని కనుగొనబడింది.
సిఇటిపి ఇన్లెట్ నుండి తీసుకోబడిన నమూనాల విశ్లేషణ, ఇతర వాటితో పాటు యూపిపిసిబి నోటిఫైడ్ ఇన్లెట్ నిబంధనలకు వ్యతిరేకంగా టిఎస్ఎస్ 696 ఎంజీ/ఎల్  మరియు క్రోమియం 18 ఎంజీ/l  కంటే ఎక్కువగా ఉన్నట్లు చూపించింది. సభ్య యూనిట్ల ద్వారా ఇన్స్టాల్ చేయబడిన పిఇటిపి కావలసిన సిఇటిపి ద్ధి చేయబడిన ప్రసరించే నాణ్యతా ప్రమాణాలను సాధించడానికి తగినంతగా పనిచేయడం లేదని ఇది సూచించింది. సిఇటిపి ఉన్నావ్ అవుట్లెట్ నుండి తీసిన నమూనాల విశ్లేషణలో గంగా నదిని కలుస్తున్న డ్రెయిన్లోకి విడుదల చేయడం, నోటిఫైడ్ డిశ్చార్జ్ నిబంధనలను మించిపోయిందని మరియు టిడిఎస్ సంబంధించి సిఇటిపి పాటించలేదని తేలింది: అవి 8500 ఎంజీ/l , క్లోరైడ్ : 2650 ఎంజీ/l , ఫాస్ఫేట్: 12.59 ఎంజీ/l  గుర్తించారు.
ఈ తనిఖీల ఆధారంగా ఎన్ఎంసిజి 23.06.2023న ఉత్తరప్రదేశ్ ప్రభుత్వ ప్రధాన కార్యదర్శి మరియు సభ్య కార్యదర్శి యుపిపిసిబికి పర్యావరణ  చట్టంలోని సెక్షన్ 5 కింద సిఇటిపి ఉన్నావ్కు తుది మూసివేత ఆదేశాలను జారీ చేసింది.
ఉన్నావ్లోని డిఫాల్ట్ ఇండస్ట్రియల్ యూనిట్లకు అనుగుణంగా లేని సిఇటిపిలు/డ్రెయిన్లు/నదుల్లోకి ప్రసరించే వ్యర్థాల కోసం ఎన్జిటి నిర్ణయించిన పరిహారం విధానం ప్రకారం ఎన్ఎంసిజి యుపిపిసిబిని ఉన్నావ్ టాన్నరీస్ పొల్యూషన్ కంట్రోల్ కంపెనీ  నుండి పర్యావరణ పరిహారాన్ని విధించి, రికవరీ చేయాలని ఆదేశించింది.
28.07.2023న ఉత్తరప్రదేశ్ ప్రధాన కార్యదర్శి మరియు డైరెక్టర్ జనరల్ ఎన్ఎంసిజితో జరిగిన సమావేశంలో ఈ విషయం చర్చించబడింది. ఎన్ఎంసిజి ఆదేశాలపై చర్యలు తీసుకుంటున్నట్లు డిఎం, ఉన్నావ్ ఎన్ఎంజిసికి హామీ ఇచ్చారు.
అణుశక్తి విభాగం
కార్పొరేట్ సామాజిక బాధ్యత కింద భారత అణుశక్తి సంస్థ  ఇప్పటిదాకా చేసిన ఖర్చు రూ.663 కోట్లు: కేంద్రమంత్రి డాక్టర్ జితేంద్ర సింగ్
ఇందులో 70 శాతందాకా అణు విద్యుత్ ప్లాంట్ల పరిసర
గ్రామాల్లో మౌలిక సదుపాయాల కల్పనకు వెచ్చించబడింది
తమిళనాడులోని కల్పాక్కం, కూడంకుళం సహా దేశంలోని అన్ని అణువిద్యుత్ ప్లాంట్లలో వినియోగించిన ఇంధన-రేడియోధార్మిక-అణు వ్యర్థాల సురక్షిత నిర్వహణ-నిల్వ దిశగా కట్టుదిట్టమైన చర్యలు తీసుకున్నామని కేంద్ర శాస్త్ర-సాంకేతిక, భూవిజ్ఞాన, పీఎంవో-ప్రజా సమస్యలు-పెన్షన్లు, అణుశక్తి-అంతరిక్ష శాఖల సహాయమంత్రి  డాక్టర్ జితేంద్ర సింగ్ తెలిపారు.
ఈ మేరకు రాజ్యసభలో ఒక ప్రశ్నకు లిఖితపూర్వకంగా సమాధానమిస్తూ- రియాక్టర్లో వాడిన తర్వాత, అలా వెచ్చించిన ఇంధనాన్ని నీటితో నింపిన నిల్వ కొలనులలో ఉంచి, నిరంతరం జాగ్రత్తగా పర్యవేక్షిస్తారని ఆయన తెలిపారు. ఇక కూడంకుళం విషయంలో ఇంధనం ‘ఐఏఇఏ’ రక్షణలో ఉన్నందున, వాడిన ఇంధన నిల్వల భద్రత బాధ్యత కూడా ‘ఐఏఇఏ’ తనిఖీ అధికారుల చేతిలోనే ఉంటుందని పేర్కొన్నారు. వాడిన ఇంధన నిల్వ కొలనులు AERB మార్గదర్శకాల ప్రకారం రూపొందించినవి కాగా- ఇవి అంతర్జాతీయ నియంత్రణ విధానాలకు అనుగుణంగా ఉంటాయన్నారు.
కార్పొరేట్ సామాజిక బాధ్యతసహా ఇతరత్రా బాధ్యతల కింద అణువిద్యుత్ ప్లాంట్ల పరిసరాల్లోని గ్రామాలలో మౌలిక సదుపాయాల కల్పన గురించి ఆయన వివరించారు. కంపెనీల చట్టం-2013 నిర్దేశిస్తున్న కార్పొరేట్ సామాజిక బాధ్యత నిర్వర్తించడంలో భాగంగా భారత అణుశక్తి సంస్థ  ఇప్పటిదాకా రూ.663 కోట్లు వెచ్చించిందని డాక్టర్ జితేంద్ర సింగ్ పేర్కొన్నారు. ఇందులో దాదాపు 70 శాతానికిపైగా సొమ్మును అణువిద్యుత్ ప్లాంట్లుగల పరిసర గ్రామాల్లో మౌలిక సదుపాయాల కోసం ఖర్చుచేసినట్లు పేర్కొన్నారు.
దీంతోపాటు కూడంకుళం అణువిద్యుత్ కేంద్రం ఇరుగుపొరుగు గ్రామాల కోసం ‘పరిసర ప్రాంతాల ప్రత్యేకాభివృద్ధి కార్యక్రమం  కింద రూ.500 కోట్లు  ఖర్చు చేశామని తెలిపారు.
మంత్రిమండలి
సార్వజనిక పరిసరాల ను అనధికారికంగా ఆక్రమించుకొన్న వారి పై ఉక్కుపాదం
ప్రభుత్వ భవనాల ను అనధికారికంగా కబ్జా చేసిన వారి తొలగింపు నకు జాప్య రహిత చర్యలు
“ప్రభుత్వ ప్రాంగణాల  సవరణ బిల్లు 2019”కి ఆమోదం తెలిపిన మంత్రివర్గం
కొత్త బిల్లు ను రాబోయే పార్లమెంట్ సమావేశాలలో ప్రవేశపెడతారు
ప్రభుత్వ భవనాల లో అనధికారికం గా నివాసం ఉంటున్న వారి ని తొలగించేందుకు ‘ప్రభుత్వ ప్రాంగణాల  సవరణ బిల్లు 2019’కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ బిల్లు ను రాబోయే పార్లమెంటు సమావేశాల లో ప్రవేశపెడతారు.
ప్రభావం:
ప్రభుత్వ భవనాల ను ఆక్రమించుకుని తిష్ఠ వేసిన వారి ని సత్వరం ఖాళీ చేయించేందుకు వెయిటింగ్ లిస్ట్ లో ఉన్న అర్హులైన వారికి వాటిని కేటాయించేందుకు ఈ సవరణ వీలు కల్పిస్తుంది. వెయిటింగ్ లిస్ట్ లో ప్రభుత్వ నివాసాల కోసం వేచి ఉండే వారి సంఖ్య సత్వరం తగ్గించేందుకు ఇది సహాయకారిగా ఉంటుంది.
అంతస్సూచనలు:
“ప్రభుత్వ ప్రాంగణాల  సవరణ బిల్లు 2017” స్థానం లో ఈ కొత్త బిల్లు తీసుకురావడమైంది.
కొత్త బిల్లు ను రాబోయే పార్లమెంటు సమావేశాల లో ప్రవేశపెట్టడం జరుగుతుంది.
అమలు:
ప్రభుత్వ ప్రాంగణాల  చట్టం 1971లోని 2వ, 3వ, 7వ సెక్షన్ లను ఈ బిల్లు ద్వారా సవరిస్తారు. సెక్షన్ 2 లోని క్లాజ్ ఎఫ్ బి కి ముందు క్లాస్ ఎఫ్ ఎ ను; సెక్షన్ 3ఎ దిగువన కొత్త గా సెక్షన్ 3బి ని; సెక్షన్ 7 సబ్ సెక్షన్ 3 కింద కొత్త గా సబ్ సెక్షన్ 3ఎ ను ప్రవేశపెడతారు.
ఆ సవరణ ల వల్ల ఆయా భవనాల లో అనధికారికం గా నివాసం ఉంటున్న వారిని తొలగించేందుకు, వ్యాజ్యం కాలం లో ఆక్రమించిన వారి పై డామేజి వసూలు చేసేందుకు అధికారం ఎస్టేట్ అధికారి కి దఖలుపడుతుంది. ప్రభుత్వ భవనాల లో దీర్ఘ కాలం పాటు తిష్ఠ వేసుకుని ఉన్న వారి ని సత్వరం ఖాళీ చేయించి, వాటి ని అర్హులైన వారి కి కేటాయించేందుకు మార్గం సుగమం అవుతుంది.
పూర్వరంగం:
ప్రభుత్వ భవనాల ను అనధికారికం గా ఆక్రమించుకుని నివాసం ఉంటున్న వారిని కేంద్ర ప్రభుత్వం పిపిఇ చట్టం, 1971 నిబంధనల ప్రకారం తొలగించవలసివుంది. కానీ ఈ తొలగింపు ప్రక్రియ లో అసాధారణ జాప్యం చోటు చేసుకోవడం వల్ల అవి కొత్త వారి కి అందుబాటు లో ఉండడం లేదు.
ప్రస్తుతం ఉన్న పిపిఇ చట్టం, 1971 లో- దేనినైతే పిపిఇ సవరణ బిల్లు, 2015 ప్రకారం సవరించడం జరిగిందో- కబ్జా చేసిన వారి ని ఖాళీ చేయించే వ్యవహార క్రమానికి 5 వారాల నుండి 7 వారాల వరకు కాలం పడుతుంది. అయితే, నిజానికి అనధికారిక కబ్జాదారులను తొలగించడానికి మరింత ఎక్కుం కాలమే, ఒక్కొక్క సారి సంవత్సరాలు పడుతోంది. ప్రతిపాదిత బిల్లు ప్రకారం అయితే, అలాంటి వారి ని ఖాళీ చేయించేందుకు సంబంధిత అధికారి నోటీసు ను జారీ చేయడం, సంజాయిషీ నోటీసు పంపడం, దర్యాప్తు జరపడం వంటి విధివిధానాలు ఏవీ అనుసరించవలసిన పని లేదు. కబ్జాదారులను సదరు అధికారి ఏకం గా ఖాళీ చేయించవచ్చు.
దేశం లోని పౌరుల కు పారదర్శకమైన, ఎలాంటి అవరోధాల కు తావు లేని పాలన ను అందించాలన్న ప్రభుత్వ వచనబద్ధత కు ఈ నిర్ణయం మరొక నిదర్శనం.
(
రాష్ట్రపతి సచివాలయం
సర్దార్ వల్లభాయ్ పటేల్ జయంతి సందర్భంగా నివాళులు అర్పించిన రాష్ట్రపతి
సర్దార్ వల్లభాయ్ పటేల్ జయంతి సందర్భంగా, రాష్ట్రపతి శ్రీ రామ్నాథ్ కోవింద్ నివాళులు అర్పించారు. రాష్ట్రపతి భవన్లో, వల్లభాయ్ పటేల్ చిత్రపటానికి శ్రీ కోవింద్ పూలు సమర్పించారు. రాష్ట్రపతి భవన్ సిబ్బంది కూడా ఈ కార్యక్రమంలో పాల్గొన్నారు.
ఈ ఉదయం దిల్లీలోని సర్దార్ పటేల్ చౌక్ను సందర్శించిన రాష్ట్రపతి, పటేల్ విగ్రహం వద్ద అంజలి ఘటించారు.
ప్రధాన మంత్రి కార్యాలయం
శ్రీ అరుణ్ జైట్ లీ వర్ధంతి సందర్భం లో ఆయన ను స్మరించుకొన్న ప్రధాన మంత్రి
శ్రీ అరుణ్ జైట్ లీ ఒకటో వర్ధంతి సందర్భం లో ప్రధాన మంత్రి శ్రీ నరేంద్ర మోదీ ఆయన ను స్మరించుకొన్నారు.
‘‘గడచిన సంవత్సరం లో ఇదే రోజు న, శ్రీ అరుణ్ జైట్ లీ ని మనం కోల్పోయాము. నా మిత్రుడు లేని లోటు నన్ను ఎంతగానో బాధిస్తోంది.
అరుణ్ గారు భారతదేశాని కి ఏకాగ్రచిత్తం తో సేవల ను అందించారు. ఆయన యొక్క సమయ స్ఫూర్తి, వివేకం, చట్టాని కి/ న్యాయాని కి సంబంధించిన నిశిత దృష్టి, ఇంకా స్నేహపూర్ణ వ్యక్తిత్వం కీర్తి ని ఆర్జించాయి’’ అని ఒక ట్వీట్ లో ప్రధాన మంత్రి పేర్కొన్నారు.
ప్రధాన మంత్రి కార్యాలయం
భరూచ్ లో ఆసుపత్రి లో మంట లు రేగి ప్రాణనష్టం సంభవించడం పట్ల సంతాపం తెలిపిన ప్రధాన మంత్రి
భరూచ్ లోని ఒక ఆసుపత్రి లో మంట లు రేగి ప్రాణనష్టం సంభవించడం పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘భరూచ్ లోని ఒక ఆసుపత్రి లో మంట లు చెలరేగి, ప్రాణ నష్టం సంభవించిందని తెలిసి బాధ పడ్డాను. ఆప్తుల ను కోల్పోయిన కుటుంబాల కు ఇదే నా సంతాపం’’ అని ప్రధాన మంత్రి ఒక ట్వీట్ లో పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
స్థానిక ఉత్పత్తులకు చేయూతనివ్వడానికి ముంందుకొచ్చిన కెవిఐసి
స్థానిక ఉత్పత్తులకు మద్దతుగా నిలవాలని, వాటిని ముందుకు తీసుకుపోయి అంతర్జాతీయంగా వాటికి ఆదరణ పెరిగేలా చూడాలంటూ ప్రధాని శ్రీ నరేంద్ర మోదీ ఇచ్చిన పిలుపును అందుకున్న ఖాదీ మరియు గ్రామీణ పరిశ్రమల కమిషన్  కార్యరంగంలోకి దూకింది. స్థానిక ఉత్పత్తులను ప్రోత్సహించాలని ప్రధాని అభ్యర్థన చేసి ఒకరోజు కూడా గడవకముందే కెవిఐసి పలు మార్గదర్శకాలను విడుదల చేసింది. ప్రతిష్టాత్మక పిఎంఇజిపి పథకం కింద ప్రాజెక్టుల అమలును వేగిరం చేయాలని కోరింది.
(పిఎంఇజిపి కింద వచ్చిన దరఖాస్తులను వెంటనే పరిశీలించి, బ్యాంకులకు పంపి 26 రోజుల లోపే నిధులు అందుకునేలా చేయాలని సంబంధిత ఏజెన్సీలకు కెవిఐసి ఛైర్మన్ శ్రీ వినయ్ కుమార్ సక్సేనా సూచనలు చేశారు. ఈ కాల పరిమితిని 15 రోజులకు తగ్గేలా చూడాలని ఆయన సూచించారు. ఆయా ఏజెన్సీలు దరఖాస్తుదారులకు అండగా నిలిచి వారు ప్రతిపాదనలు తయారు చేసుకునేలా సాయం చేయాలని, రుణాలు వచ్చేంతవరకూ చేయూతనివ్వాలని కోరారు. రుణాలు తొందరగా వచ్చేలా ఆయా ఏజెన్సీలు కృషి చేయాలని అన్నారు.
మారిన మార్గదర్శకాల ప్రకారం ముంబాయిలోని కెవిఐసి పర్యవేక్షణ విభాగం ప్రతి రోజూ ఈ దరఖాస్తులకు సంబంధించిన విషయాలను పర్యవేక్షిస్తుంది. ప్రతి పదిహేను రోజులకొకాసరి ఆయా అమలు ఏజెన్సీలకు ఫీడ్ బ్యాక్ ఇస్తుంది. ఆ తర్వాత ప్రగతి నివేదికను కెవిఐసి సిఇవో మరియు ఛైర్మన్ కు పంపుతారు.
స్థానిక ఉత్పత్తులను ప్రోత్సహించాలని ప్రధాని శ్రీ నరేంద్ర మోదీ ఇచ్చిన పిలుపు తర్వాత మార్గదర్శకాలను మార్చడం జరిగిందని శ్రీ సక్సేనా అన్నారు. స్వయం ఆధారిత విధానం దేశానికి ముఖ్యమైన విధానం కావాలని ప్రధాని చెప్పారు. పిఎంఇ జి పి కింద కార్యక్రమాలను సులభతరం చేస్తే స్థానికంగా తయారీ పరిశ్రమలు వృద్ధి చెందుతాయి. దీని వల్ల తక్కువ సమయంలోనే ఉద్యోగ ఉపాధి కల్పన పెరుగుతుందని శ్రీ సక్సేనా వివరించారు. లోకల్ నుంచి గ్లోబల్ వరకూ అనే విధానాన్ని అనుసరించడంద్వారా కెవిఐసి అనేది ఇతర స్థానిక పరిశ్రమలకు, కంపెనీలకు మార్గదర్శకంగా నిలుస్తుందని ఆయన అన్నారు.
స్థానిక ఉత్పత్తి పెంచడానికిగాను ప్రతి జిల్లాలో ఒక యూనిట్ స్థాపించి ఎన్ 95 మాస్కులను, వెంటిలేటర్లను, వాటికి సంబంధించిన ఇతర పరికరాలను, పిపిఇ కిట్లను, శానిటైజర్లను, థెర్మల్ స్కానర్లను, అగరబత్తీలు, సబ్బులు మొదలైనవాటిని వాటిలో ఉత్పత్తి అయ్యేలా చూస్తామని అన్నారు. కోవిడ్ -19 పై పోరాటంలో భాగంగా ఈ పని చేపట్టాలమని అన్నారు.
మారిన మార్గదర్శకాల ప్రకారం దరఖాస్తుదారులు వందకు 60 మార్కులు పొందాల్సి వుంటుందని ఈ విషయంలో ఆయా ఏజెన్సీలు జాగ్రత్త తీసుకోవాల్సి వుంటుంది. సాంకేతిక అందుబాటు, రవాణా, విద్యుత్ సౌకర్యాలు మొదలైనవి వున్నాయని అనుకున్న తర్వాతనే ఆయా దరఖాస్తులను బ్యాంకులకు పంపాలి లేకపోతే అవి తిరస్కరణకు గురయ్యే అవకాశముంటుంది.
ప్రతిపాదిత ఉత్పత్తులకు డిమాండ్ ఎలా వుందో తెలుసుకోవడానికి ఆయా ఏజెన్సీలు మార్కెట్ అధ్యయనం చేయాల్సి వుంటుంది. అలాగే ఆయా దరఖాస్తుల ప్రతిపాదనలు ఆయా బ్యాంకుల ప్రాంత పరిదిలో వుండేలా చూసుకోవాలి. లేదంటే దరఖాస్తులను ఆయా బ్యాంకుల తిరస్కరిస్తాయి.